**Tlačová správa**

**SAMŠ, Slovenská asociácia motoristického športu**

7.2.2022, Nitra

Novozvolený prezident Medzinárodnej automobilovej federácie FIA Mohammed Ben Sulayem predsedal v závere uplynulého týždňa prvému on-line zasadnutiu Svetovej rady motoristického športu (WMSC). FIA podľa vyhlásenia svojho prezidenta začína novú éru, ktorá má priblížiť motoristický šport ešte väčšiemu počtu členských klubov a nadviazať na všetky aktivity znižovania nehodovosti a trvalej udržateľnosti mobility na našej planéte. WMSC zvolil a potvrdil do vedúcich pozícií FIA nových predstaviteľov. **Pre Slovensko je historicky významné, že po prvý raz zvolili do vedenia FIA aj nášho zástupcu. Prezidentom svetovej športovej komisie FIA pre preteky automobilov do vrchu sa stal Dušan Koblišek,** súčasný prezident Slovenskej asociácie motoristického športu SAMŠ, ktorý bol v minulosti aktívny automobilový pretekár, dlhoročný organizátor ME pretekov automobilov do vrchu na Pezinskej Babe a je rešpektovaným medzinárodným rozhodcom FIA.

vr

Vojtech Ruisl, Generálny sekretár SAMŠ